4. ΑΠΟΦΑΣΙΣ ΥΠΟΥΡΓΩΝ ΕΜΠΟΡΙΟΥ ΚΑΙ ΓΕΩΡΓΙΑΣ Αριθ. 83626/5868 Υ.Γ. της 8/8 Μαΐου 1959 Περί διακινήσεως γεωμήλων. Έχοντες υπ' όψιν: 1)To άρθρ. 2 του υπ' αριθ. Νόμ. 3953/1959 «περί ρυθμίσεως της παραγωγής και εμπορίας των γεωμήλων», 2)Την υπ' αριθ. 83620/5821 εγκ. 321/6.5.1959 απόφασιν του Υπουργού Γεωργίας. 3)Την ανάγκην προστασίας της τε παραγωγής και καταναλώσεως, αποφασίζομεν: 1.Η εμπορία των γεωμήλων των παραγομένων εις τας περιφερείας των νομών: α)Μεσσηνίας, β)Ηλείας, γ)Αργολίδος, δ)Αχαϊας, ε)Λακωνίας, ς)Κορινθίας, ζ)Αττικής, η)Ευβοίας, θ)Βοιωτίας, ι)Πρεβέζης, ια)Κυκλάδων και ιβ)Αρκαδίας, ενεργείται υπό τας προϋποθέσεις της υπ' αριθ. 83625/5867/8.5.1959 Υπουργείου Γεωργίας ημετέρας αποφάσεως. Σελ. 890 150-100 2.Εις τους υπολειπομένους Νομούς της Επικρατείας η εμπορία των γεωμήλων επιτρέπεται, μέχρι νεωτέρας αποφάσεως, μόνον εντός των ορίων των Νομών τούτων, προς κάλυψιν των αναγκών της τοπικής καταναλώσεως, απαγορευομένης άμα και της εκτός των ορίων των Νομών κυκλοφορίας των παραγομένων εις έκαστον τούτων γεωμήλων. 3.Η απαγόρευσις της παρ. 2 της παρούσης δεν αφορά τας προς εξαγωγήν εις το εξωτερικόν προοριζομένας ποσότητας γεωμήλων υπό την προϋπόθεσιν της παροχής σχετικής αδείας, εκδιδομένης υπό της οικείας Δ/νσεως Γεωργίας. 4.Πάσα παράβασις της παρούσης αποφάσεως διώκεται και τιμωρείται κατά τας διατάξεις του άρθρ. 30 του Ν.Δ. 136/46 «περί Αγορανομικού Κώδικος» ως τούτο ετροποποιήθη μεταγενεστέρως, η δε ποσότης των γεωμήλων κατάσχεται παρά των αρμοδίων Αστυνομικών οργάνων εις χείρας παντός. 5.Τα κατασχόμενα εκποιούνται δι' αποφάσεως του διευθύνοντος το αγορανομικόν Τμήμα της Εισαγγελίας Πρωτοδικών Εισαγγελέως, όπου δε δεν υπάρχει τοιούτον υπό του εισαγγελέως Πρωτοδικών, του αντιτίμου περιερχομένου εις τον παρά τη ΑΤΕ «Λογαριασμόν εγχωρίου πατατοπαραγωγής». Η παρούσα ισχύει καθ' άπασαν την Επικράτειαν από της 11ης Μαΐου 1959. Δημοσιευθήτω εις την Εφημερίδα της Κυβερνήσεως και ανακοινωθήτω δια του Τύπου. 